kardosdrur/scandi-wiki huggingface dataset:
Allsvenskan 2017

Allsvenskan 2017, en del af den svenske fodboldsæson 2017, var den 93. sæson af Allsvenskan siden den blev oprettet i 1924. Sæsonen begyndte den 1. april 2017, og sluttede den 5. november 2017. Kampprogrammet for 2017-sæson blev annonceret den 9. december 2016. I alt deltog 16 hold.

Malmö FF var forsvarende mestre efter at have vundet title i forrige sæson, og genvandt det svenske mesterskab i denne sæson, deres 23. Allsvenskan titel og 20. svenske mesterskab samlet. De vandt mesterskabet i den 27. runde den 16. oktober 2017, da de vandt 3-1 ude mod IFK Norrköping på Östgötaporten.

Udsatte kampe

IFK Göteborg vs. AIK 
Kampen på Gamla Ullevi mellem IFK Göteborg og AIK den 18. maj 2017 blev udsat på grund af rapporter om forsøg på match fixing. The match was rescheduled for 10 August 2017.

Hold 

En total på 16 hold deltog i ligaen, inklusiv tretten fra forrige sæson, to hold der var oprykkere fra Superettan 2016, og et hold fra Playoff'en i 2016.

Gefle IF og Falkenbergs FF rykkede ned efter 2016-sæsonen efter at være sluttet på de to nederste placeringer. De blev erstattet af Superettan 2016-vinderne fra IK Sirius Fotboll og nummer to AFC United. IK Sirius vendte tilbage til Allsvenskan efter 42 års fravær, efter de rykkede ned i 1974-sæsonen. Dette er IK Sirius' fjerde sæson i ligaen. AFC United deltager for første gang i klubbens historien i den bedste svenske række; det er tredje nye klub i de sidste fire Allsvenskan-sæsoner (efter Falkenbergs FF i 2014 og Östersunds FK i 2016).

Den sidste plads gik til playoff-vinderne Halmstads BK - der blev nummer tre i Superettan 2016.

Stadion og lokation 

 1 I følge hver klubinformationsside på det svenske fodboldforbunds side for Allsvenskan.

Personel og sponsorer 
Alle hold skulle have ligasponsoren Svenska Spel, såvel som Allsvenskan-logoet på højre ærme på trøjen.

Trænerændringer

Stilling

Placeringer efter runde 

Opdateret til kampe spillet den 5. november
Source: everysport.com

Results

Playoff 
Holdet på 14. pladsen i Allsvenskan møder holdet på tredjepladsen fra Superettan 2017 i en ude- og hjemmekamp, hvor holdet fra Allsvenskan slutter hjemme. Vindere er i Allsvenskan 2018.

Sæsonstatistik

Topscorer

Assister

Målmænd

Hattrick

Se også 

Competitions
 Superettan 2017
 Division 1 2017
 Svenska Cupen 2016–17
 Svenska Cupen 2017–18

Team seasons
 AIK Fotboll sæson 2017
 Djurgårdens IF sæson 2017
 Hammarby Fotboll sæson 2017
 IFK Norrköping sæson 2017
 Malmö FF sæson 2017

Noter

Referencer

Eksterne henvisninger 
  

2017
Fodbold i 2017
Styrelsen for Dataforsyning og Infrastruktur

Styrelsen for Dataforsyning og Infrastruktur (kort: SDFI) er en styrelse, under Klima-, Energi- og Forsyningsministeriet. Styrelsen forsyner den offentlige og private sektor med geodata af høj kvalitet, som gør det muligt for at træffe vigtige samfundsbeslutninger på det bedst mulige grundlag.

Navneændringer 
Styrelsen for Dataforsyning og Effektivisering blev 1. januar 2016 udskilt fra Geodatastyrelsen. Geodatastyrelsen flyttede i samme omgang til Nørresundby. Den tidligere Geodatastyrelses opgaver og ansvarsområder blev ligeledes opdelt i mellem de to styrelser.

Geodatastyrelsen hed Kort- og Matrikelstyrelsen (forkortet KMS), indtil 31. dec. 2012. Der er alene tale om en navneændring og en intern omorganisering. Der er ikke ændret på styrelsens opgaver og ansvarsområder.

Kort- og Matrikelstyrelsen blev oprettet 1. januar 1989 ved en sammenlægning af Geodætisk Institut og Matrikeldirektoratet.

Styrelsen for Dataforsyning og Effektivisering skiftede 7. juni 2022 navn til Styrelsen for Dataforsyning og Infrastruktur, da styrelsen overtog teleområdet fra Energistyrelsen

Opgaver 
Styrelsen har helt eller delvist ansvar for følgende love:
 Lov om stedbestemt information
 Lov om infrastruktur for geografisk information (INSPIRE)
 Lov om registrering af ledningsejere
 Adresseloven

Organisation 
Styrelsen for Dataforsyning og Effektivisering er organiseret i én direktion og 14 kontorer.

Temaer: kontorer 
 Løsninger: Dataunderstøttet Forvaltning, Data og Grøn Omstilling.
 Datasammenhæng og Forsyning: Datasammenstilling, Datadistribution, Fællesoffentlig Datadistribution, Databank, Forretningsunderstøttelse og IT, Ressourcer.
 Data: Geografiske Referencer, Jordobservationer, Geodata, Globale Geodata, Forvaltningsdata, Kortlægning.

Kilder 
 SDFEs officielle hjemmeside
Lov om Styrelsen for Dataforsyning og effektivisering
Lov om Geodatastyrelsen
Lov om Kort- og Matrikelstyrelsen

Kartografi
Danske styrelser
Etableret i 2016
Frederic Forrest

Frederic Fenimore Forrest, Jr. (født 23. december 1936, død 23. juni 2023) var en amerikansk skuespiller. Han blev nomineret til en Oscar for bedste mandlige birolle for sit portræt af Huston Dyer i 1979 i det musikalske drama The Rose. Han skildrede også kokken i den episke krigsfilm Dommedag Nu udgivet samme år.

Eksterne henvisninger 

 

Skuespillere fra Texas
Amerikanere i 1900-tallet
Amerikanere i 2000-tallet
Oscar-nominerede skuespillere
Justin Henry

Justin Henry Worthington (født 25. maj 1971) er en amerikansk skuespiller, der er kendt for at spille genstanden for kampen om forældremyndigheden i filmen Kramer mod Kramer (1979), en debutrolle, der gav ham en nominering til en Oscar for bedste mandlige birolle, da han var otte år gammel.

Eksterne henvisninger 

 

Skuespillere fra USA
Amerikanere i 1900-tallet
Amerikanere i 2000-tallet
Personer fra New York
Oscar-nominerede skuespillere
Judd Hirsch

Judd Seymore Hirsch (født 15. marts 1935) er en amerikansk skuespiller kendt for at spille Alex Rieger i tv-komedieserien Taxi (1978-1983), John Lacey i NBC-serien Dear John (1988-1992) og Alan Eppes i CBS-serien NUMB3RS (2005-2010). Han er også kendt for sin karriere på teater og for sine roller i film som Ordinary People: En ganske almindelig familie (1980), Running on Empty (1988), Independence Day (1996) og A Beautiful Mind (2001).

Eksterne henvisninger 

 

Skuespillere fra USA
Personer fra New York City
Amerikanere i 1900-tallet
Amerikanere i 2000-tallet
Oscar-nominerede skuespillere
Jøder fra USA
Michael O'Keefe

Michael O'Keefe (født Raymond Peter O'Keefe Jr., 24. april 1955) er en amerikansk film- og tv-skuespiller, kendt for sine roller som Danny Noonan i Røven fuld af penge og Ben Meechum i En helvedes karl - som han modtog en Golden Globe Award for New Star of the Year, samt en nominering til en Oscar for bedste mandlige birolle.

Eksterne henvisninger 

 

Skuespillere fra USA
Personer fra New York
Amerikanere i 1900-tallet
Amerikanere i 2000-tallet
Oscar-nominerede skuespillere
Kisun

Kisun (, ) er en flod på halvøen Kamtjatka i det russiske fjernøsten. Floden er et ynglested for laks.

Eksterne henvisninger 
 Kisun i den russiske database

Kildehenvisninger 

Floder i Kamtjatka kraj
Christian Sass Middelboe

Christian Sass Middelboe (født 16. juni 1956) er et fremtrædende dansk medlem af rockergruppen Hells Angels og præsident for samme klub i perioden 1989-1997. Han blev i 1985 idømt syv års fængsel for medvirken til drabet på Henning Norbert Knudsen "Makrellen", som var præsident for den rivaliserende rockerklub Bullshit.

Under afsoningen i Vridsløselille fuldførte han en bachelor i datalogi ved Københavns Universitet. 

I december 1990 blev hans veninde Lone S. anholdt på en massageklinik på Retortvej i Valby. Der blev beslaglagt 167 gram amfetamin, som Middelboe havde afleveret tidligere på dagen. Den 24. januar 1990 blev Middelboe ved Københavns Byret idømt ti måneders fængsel for handel med amfetamin .

Rockerkrigen 
Den 6. oktober 1996 afholdt Hells Angels deres årlige "Viking Party" i klubhuset i Titangade på Nørrebro, og flere hundrede mennesker var samlet på stedet, da en panserværnsraket blev affyret fra et hustag på Rådmandsgade og hamrede ind i klubhuset. To personer, herunder prøvemedlemmet Louis Linde Nielsen og Janne Krohn, der boede i Ægirsgade og blot deltog i festen, blev dræbt på stedet. Middelboe og yderligere 19 personer såret. Ved Østre Landsret den 13. marts 1998 blev Bandidos-rockeren Niels Poulsen idømt fængsel på livstid for raketangrebet.

Referencer 

Rockere fra Danmark
Alumni fra Københavns Universitet
William Stuhr

William Stuhr (født 10. februar 1882 Aalborg, død 1. august 1958 Skagen) var en dansk maler der tilhørte den sidste generation af billedkunstnere omkring kunstnerkolonien i Skagen.

Stuhr var søn af en nordjysk maskinfabrikant og kom i første omgang i malerlære i Aalborg. Fra 1900-01 gik han på Teknisk Skole, og mellem 1904-07 studerende han på Kunstnernes Frie Studieskoler i København med Laurits Tuxen og Johan Rohde som undervisere.

Stuhr boede om vinteren på Christianshavn, malede adskillige bybilleder herfra og fra det forreste Amager, var om sommeren i Skagen, hvor det var havnen med både, kajer, arbejdende fiskere, huse og haver, der var de yndede motiver. William Stuhr foretog desuden flere rejser til udlandet.

Han er mest kendt for sine pæne havne- og blomsterbilleder samt motiver fra strandene omkring Skagen. Han solgte godt hele sit kunstnerliv igennem, men levede meget i udlandet, herunder i USA i 1920erne. I de senere år opholdt William Stuhr sig mere og mere i Skagen, som han malede fra hele livet. Ved maleren Michael Anchers død i september 1927 blev Stuhr hidkaldt fra Aalborg til at male hans portræt på dødslejet.

Han er repræsenteret i samlingerne på Skagens Kunstmuseer og KUNSTEN - Museum of Modern Art Aalborg og lavede desuden i 1937 udsmykningen Det store hav, den fælles grav til mindehallen i det daværende Skagens Fortidsminder, hvor det stadig kan ses i dag.

Udstillede første gang 1907 på Kunstnernes Efterårsudstilling og deltog herefter på bl.a. Charlottenborgs udstillinger, på Kunstnerforeningen af 18. november og på en udstilling i Toronto i 1929.

Han er begravet på Almen Kirkegård i Aalborg.

Hæder 
 1913 De Bielkeske Legater 
 1914 Den Hielmstierne-Rosencroneske Stiftelse
 1916 Ronges legat
 1916 Den Raben-Levetzauske Fond
 1917 Krafts legat
 1924 Den Raben-Levetzauske Fond

Noter

Eksterne henvisninger 

Malere fra Danmark
Skagensmalere
Trio (tv-serie)

Trio er en norsk børnedramaserie som er vist på NRK Super fra 2014 til 2016.. Serien er skrevet af Morten Hovland og Trond M. K. Venaasen med musik af Sindre Hotvedt og Stein Berge Svendsen.  Serien vandt kategorien «beste barne- eller ungdomsprogram» under Gullruten 2014.

Serien består af 3 sæsoner og er optaget i Skjåk (Norge).  Serien blev efterfulgt af spillefilmen Trio - Jakten på Olavsskrinet  i 2017.

Skuespillere  
Bjørnar Lysfoss Hagesveen spiller Lars, 
Naomi Hasselberg Lien Thorsud spiller Nora,
Oscar Lindquist spiller Simen, 
Reidar Sørensen spiller Noras morfar, 
Franziska Tørnquist spiller Emma (sæson 3). 
 Henrik Hines Grape spiller Simen ( Trio jagten på Olavsskrinet)

Serien er også oversat til dansk, engelsk, svensk, tysk og italiensk.

Sæsoner 
Sæson 1 Trio Odins guld (2014) (originaltitel: Trio Odins gull), 
Sæson 2 Trio Cyberguldet (2015) (originaltitel: Trio Cybergullet), 
Sæson 3 Trio Keplerdiamanterne (2016) (originaltitel: Trio Keplerdiamantene) og 
Filmen Trio, Jagten på Olavsskrinet (2017) (originaltitel: Trio Jakten på Olavskrinet) og der er ikke planlagt nye sæsoner indtil videre.

Ekstern henvisning 
 https://tv.nrk.no/serie/trio
https://www.dr.dk/tv/se/boern/ultra/trio/trio-serie-3/trio-keplerdiamanterne-1-10

Referencer 

Tv-programmer fra NRK
Tv-serier fra Norge
Tv-serier fra 2010'erne
Nationalpark Aspromonte

Nationalpark Aspromonte ligger i den sydlige del af Appenninerne, i regionen Calabrien, Italien.

Nationalparken ligger nær havet, og omfatter bjergtoppe der når op i nærheden af 2.000 meters højde (Montalto er 1.955 m).

Parken krydses af adskillige vandløb, og huser vigtige arter som ulv, vandrefalk, stor hornugle og duehøg. Det meste af området er domineret af skove med bøgetræer, ædelgraner, sortfyr, steneg, kastanje og middelhavsmaki. Her lever også et par sjældne arter som høgeørn og en tropisk bregne, Woodwardia radicans.

Parken der er omgivet af Middelhavet rummer også historiske, arkæologiske og kunstneriske værdier.

Se også 
 Nationalparker i Italien

Referencer 

 Yearbook of the Italian Parks 2005, edited by Comunicazione in association with Federparchi and the Italian State Tourism Board

Eksterne henvisninger 
 Pages by the Park Authority on Parks.it

Nationalparker i Italien
Calabrien
Andreas Slominski

Andreas Slominski (født 1959 i Meppen, Vesttyskland) er en tysk maler, koncept og- objektkunstner.

Slominski er uddannet på Hochschule für Bildende Künste Hamburg (1983-1986). Han var professor for billedkunst på Kunstakademiet i Karlsruhe indtil 2004 hvor han overtog professoratet af Franz Erhard Walther.

Slominski har modtaget en række priser og legater, bl.a. Karl-Ströher-Preis (1991), Kunstpreis des Landes Bremen (1995) og Lichtwark-Preis (2013).

Andreas Slominski bor og arbejder i Berlin og Hamborg.

I 2017 præsenterede Museum Jorn i Silkeborg kunstnerens første soloudstilling i Skandinavien med titlen ANDREAS SLOMNSKI - SORRRING.

Malere fra Tyskland

Tyskere i 1900-tallet
How to Create a Mind

How to Create a Mind: The Secret of Human Thought Revealed er en bog fra 2012 om hjernen, både den menneskelige og den kunstige af opfinderen og futurologen Ray Kurzweil.
Kurzweil beskriver en række tanke-eksperimenter der, ifølge ham, viser at hjernen indeholder et hierarki af mønstergenkendere. Baseret på dette præsenterer han sin "Pattern Recognition Theory of Mind". Han siger, at neokortexen indeholder 300 mio meget generelle mønstergenkendende kredse og hævder, at de er ansvarlige for de fleste aspekter af den menneskelige tænkning. Han peger også på at hjernen er en "recursive probabilistic fractal", hvis kode er repræsenteret af 30-100 millioner bytes komprimeret kode i genomet.

Kurzweil forklarer derefter at en computer-udgave af dette design, kan bruges til at skabe en kunstig intelligens, der er mere kompetent end den menneskelige hjerne. Den ville anvende teknikker såsom skjulte Markov modeller og genetiske algoritmer, strategier Kurzweil har anvendt med succes i sine år som en kommerciel udvikler af software til talegenkendelse. Fordi kunstige hjerner vil kræve omfattende computerkraft, henviser Kurzweil til sin "law of accelerating returns", der forklarer hvordan de kombinerede effekter af eksponentiel vækst, vil kunne levere den nødvendige hardware i løbet af blot et par årtier.

Referencer

Eksterne henvisninger 
 
 C-SPAN After Words with Ray Kurzweil (video)
 
 Science Friday, Is It Possible to Create a Mind? 

Kunstig intelligens
Ray Kurzweil

Raymond "Ray" Kurzweil (født 12 februar 1948 i Queens, New York) er en amerikansk opfinder og futurolog. I december 2012 blev han udnævnt til udviklingschef hos Google, og er medgrundlægger af Singularity University. Hans mest kendte bog er The Singularity Is Near.

Han har gjort opfindelser og har startet virksomheder indenfor områder som synthesizere, talesyntese, maskinlæsning og talegenkendelse.
Han har også været aktiv som forfatter og foredragsholder. Hans tema er fremtiden, og den vigtigste tese er at informationsteknologiens udviklingen følger hvad han kalder "The Law of Accelerating Returns", som indebærer, at informationsteknologiens udvikling er eksponentiel og lige er nu i forstadiet til en eksplosionsagtig forandringstakt. Ifølge Kurzweil vil dette føre til en teknologisk singularitet, hvilket vil sige et teoretisk tidspunkt i fremtiden der er kendetegnet ved teknologiske fremskridt uden fortilfælde.

Konsekvenserne af dette er, blandt andet, at computere vil kunne blive intelligente og bevidste, og at mennesker vil blive i stand til at blive udødelige gennem nanoteknologi. Lignende ideer er almindelige inden for transhumanisme, men Kurzweil bruger ikke det begrebet, da han ikke tror at singulariteten vil betyde en overgang til posthumanisme. Han hævder, at en maskine vil blive i stand til at bestå turing-testen i 2029 og at singulariteten opstår i 2045.

Kurzweils fremtidsvisioner er blevet kritiseret, blandt andet af Bill Joy som værende alt for optimistiske.

Bibliografi 
 1990 − The Age of Intelligent Machines
 1993 − The 10% Solution for a Healthy Life
 1999 − The Age of Spiritual Machines: When Computers Exceed Human Intelligence
 2004 − Fantastic Voyage: Live Long Enough to Live Forever
 2005 − The Singularity Is Near: When Humans Transcend Biology
 2009 − Transcend: Nine Steps to Living Well Forever
 2012 − How to Create a Mind: The Secret of Human Thought Revealed

Referencer

External links 
 
 
 
 

Forfattere fra USA
Opfindere fra USA
Kunstig intelligens
Amol

Amol (persisk: آمل) er en by i shahrestanen Amol, Iran. Amol har 	237.528 indbyggere (pr. 2016).

Kilder og henvisninger

Byer i Iran
Super Lucky's Tale

Super Lucky's Tale er et platformspil til Xbox One, Windows 10 til PC og Nintendo Switch. Det er en efterfølger til Lucky's Tale og blev udgivet den 7. november 2017.

Ræven Lucky skal hjælpe sin søster med at redde Aldrenes bog fra Jinx som er en skurk, der vil prøve at forvandle verden.

Undervejs i spillet må Lucky kæmpe mod Kitty Litter, som er Jinxs unger og slyngler, Lucky møder også venner på sin vej bl.a. yetier, Kooky Spookies, en by af landbrugsorme og andre venner fra aldrenes bog.

Derudover er der nogle forskellige baner med minispil som bl.a. omhandler forlystelsesparker og forhindringsbaner, som Lucky skal gennemføre for at nå hen til Jinx og besejre ham og få bogen tilbage.

Referencer 

Computerspil fra 2017
Nintendo Switch-spil
Windows-spil
Xbox One-spil
Stenella

Stenella er en slægt i familien delfiner med fem arter, der er udbredt i varme have over hele verden.

Beskrivelse 
Arterne i Stenella er slanke delfiner, der måler mellem 1,5 og 3,5 meter i længden. Hannerne er som regel noget større end hunnerne. Næbbet er langt og smalt og er tydeligt afsat i forhold til panden. I hver kæbehalvdel sidder mellem 28 og 65 små, spidse tænder.

Medlemmerne af slægten Stenella ses oftest i små grupper og meget sjældent alene. Hos pantropisk plettet delfin er set flokke på flere tusind dyr.

De springer ofte ud af vandet, hvilket kan ske lodret mens de roterer om deres egen længdeakse for til slut at dykke ned i vandet igen med halen først. Føden består næsten udelukkende af små fisk. Desuden undertiden blæksprutter.

Arter 
De fem arter i slægten Stenella:
 Stribet delfin, Stenella coeruleoalba
 Langnæbbet delfin, Stenella longirostris
 Pantropisk plettet delfin, Stenella attenuata
 Atlantisk plettet delfin, Stenella frontalis
 Clymenedelfin, Stenella clymene

Kilder 

 Ronald M. Nowak (2003), Walker's Marine Mammals of the World. Side 157–160. JHU Press, .
 Spencer Wilkie Tinker ( 1988), Whales of the World. Side 136–137. Brill Archive, .

Delfiner
Victor Lindelöf

Victor Jörgen Nilsson Lindelöf (født d. 17. juli 1994) er en svensk professionel fodboldspiller, som der spiller for Premier League-klubben Manchester United og Sveriges landshold.

Klubkarriere

Västerås SK 
Lindelöf gjorde sin førsteholddebut i en alder af 15-år for Västerås SK i oktober 2009.

Benfica 
En aftale om at Lindelöf skulle skifte til portugisiske Benfica blev lavet i december 2011, og skiftet tog sted i sommeren 2012. Han spillede i sine tre første sæsoner hos Benfica hovedsageligt på ungdomsholdet. Han gjorde sin førsteholdsdebut den 19. oktober 2013.

Lindelöfs store gennembrud kom i slutningen af 2015-16 sæsonen, og især i 2016-17 sæsonen, hvor han begyndte at spille som fast mand på førsteholdet.

Manchester United 
Lindelöf skiftede i juni 2017 til Manchester United, hvor han på det tidspunkt blev den dyreste forsvarsspiller i klubbens historie. Hans spilletid i sin første sæson hos klubben var dog begrænset, da træner José Mourinho fortrakte forsvarsduoen af Phil Jones og Chris Smalling.

Fra 2018-19 sæsonen blev Lindelöf dog Mourinhos fortrukne forsvarsspiller, og blev en fast del af holdet. Dette fortsatte også under nye træner Ole Gunnar Solskjær, hvor han sammen med Harry Maguire spillede en klar majoritet af kampene.

Landsholdskarriere

Ungdomslandshold 
Lindelöf har repræsenteret Sverige på flere ungdomsniveauer. Han var med i den svenske trup, som vandt U/21 Europamesterskabet i 2015, og blev her kåret som del af tuneringens hold.

Seniorlandshold 
Lindelöf debuterede for det svenske landshold den 24. marts 2016. Lindelöf var del af Sveriges trupper til VM i 2018 og til EM i 2016 og 2020.

Titler 
Västerås SK
 Division 1 Norra: 1 (2010)

Benfica

 Primeira Liga: 3 (2013–14, 2015–16, 2016–17)
 Taça de Portugal: 2 (2013–14, 2016–17)
 Taça da Liga: 1 (2015–16)
 Supertaça Cândido de Oliveira: 1 (2016)

Sverige U/21

 U/21 Europamesterskabet: 1 (2015)

Individuelle

 U/21 Europamesterskabet tuneringens hold: 1 (2015)
 Fotbollsgalan bedste forsvarsspiller: 2 (2016, 2019)
 Guldbollen: 2 (2018, 2019)

Kilder

Eksterne henvisninger 

Personer fra Västerås
Fodboldspillere fra Sverige
Fodboldlandsholdsspillere fra Sverige
Fodboldspillere fra Västerås SK
Fodboldspillere fra S.L. Benfica
Fodboldspillere fra Manchester United F.C.
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Hammarby Fotboll (kvinder)

Hammarby Fotboll Dam er et fodboldhold for kvinder fra Stockholm, der spiller i Sveriges top-liga Damallsvenskan. Holdet er en del af Hammarby Fotboll.

Hammarby Fotboll Dam spiller deres hjemmekampe på Hammarby IP (kaldes også Kanalplan) i Stockholm, og nogle gange på Zinkensdamms IP og Tele2 Arena. Holdets farver er grønne og hvide. Klubben er medlem af Stockholms Fotbollförbund via moderklubben Hammarby Fotboll.

Aktuel trup

Referencer

Eksterne henvisninger 
 

Kvindefodboldklubber i Sverige
Etableret i 1970
Carpenter Brut

Carpenter Brut er en fransk elektronisk musiker, hvis rigtige navn er Franck Hueso, der har bopæl i Poitiers, Frankrig. Meget få personlige oplysninger er kendt om ham, bortset fra hans nationalitet. Hans anonymitet er et bevidst kunstnerisk valg for at lægge mere vægt på selve musikken end musikeren bag den. Hidtil har han udgivet tre EP'er, som blev samlet sammen og udgivet sammen under titlen Trilogy i 2015. Han har også bidraget med originalmusik til en række computerspil. Han begyndte at skrive musik som Carpenter Brut med det formål at blande lyde fra horrorfilm, metal, rock og elektronisk musik. Han har turneret i USA og Europa. Han var blandt andet på turné i USA sammen med det svenske heavy metal-band Ghost i 2016.

Diskografi

Album 
 Trilogy (2015, en samling af EP I, II ogIII)
 CARPENTERBRUTLIVE (2017)

EP'er 
 EP I (2012)
 EP II (2013)
 EP III (2015)

Musik til computerspil 
 The Crew (bidrag til soundtracket)
 Hotline Miami 2 (bidrag til soundtracket)
 Furi (bidrag til soundtracket)
 Hacknet (bidrag til soundtracket)

Referencer 

Elektroniske musikere
Musikere fra Frankrig
Tabitha Chawinga

Tabitha Chawinga (født 22. maj 1996) er en Malawisk fodboldspiller, der pr. november 2017 spiller som angriber for Kvarnsvedens IK i den svenske topliga Damallsvenskan.

Tidligt liv 
Chawinga blev født i Malawi i 1996 som den midterste af fem børn. Hun begyndte at spille fodbold som fem-år gammel og spillede med drengehold indtil hun blev 13 år gammel, da hun begyndte at spille for pigeholdet DD Sunshine.

Karriere 
I 2014 sæsonen blev Chawinga hentet til Sverige for at spille fodbold i den næstbedste række for Krokom/Dvärsätts IF. Hun blev samtidig den første kvindelige fodboldspiller fra Malawi, der spillede i en europæisk klub. Denne første sæson i svensk damefodbold scorede Chawinga 39 mål i 14 kampe.

Meritter og priser 
 Hold
 Elitettan vinder: 2015
 Individuel
 Swedish Women's Football Division 1 Golden Boot: 2014

Referencer

Eksterne henvisninger 
 

Kvindelige fodboldspillere
Personer fra Malawi